अधीक्षण यंत्री के आश्वासन के बाद धरना स्थगित
ग्वालियर| अपनी मांगों को लेकर अनिश्चितकालीन धरना देने बैठे पीएचई कर्मचारियों ने बुधवार को अधीक्षण यंत्री के आश्वासन के बाद धरना आंदोलन स्थगित कर दिया।
आंदोलनकारी सुप्रीम कोर्ट के आदेश के पालन में दैनिक वेतनभोगी स्थायी वर्गीकृत को नियमित वेतनमान आैर एरियर का भुगतान करने, चार महीने से रुके वेतन का तत्काल भुगतान आैर निगम से विभाग की परिसंपत्ति सहित वापसी कराने, अनुकंपा नियुक्ति के मामलों का निराकरण करने संबंधी मांगे कर रहे थे। अधीक्षण यंत्री पीएचई चंबल मंडल कार्यालय पर धरना के दौरान अधीक्षण यंत्री एसएल चौधरी को ज्ञापन सौंपा। उनके आश्वासन के बाद धरना स्थगित कर दिया गया। इस मौके पर कर्मचारियों को पीएचई विभाग संभाग एवं जिला कर्मचारी यूनियन सीटू के जिला अध्यक्ष अजय शर्मा, रामअवतार दोहरे, मनोज शर्मा, मान्यता सरोज, राजेंद्र श्रीवास्तव, सुंदर गिरि गोस्वामी, कल्याण सिंह, राजेंद्र शर्मा, आदि ने संबोधित किया।
hin_Deva hin_Deva hin_Deva